-Հարձակման վեկտորները, մանավանդ մոբայլի պարագայում, տարբեր են: Սմարթֆոնները գրեթե ամեն բան պահպանում են։ Տարատեսակ տվյալներ՝ սիրուհու հետ նամակագրությունից սկսած, վերջացրած՝ ձեր բանկային տվյալներով և այլն: Կիբերհանցագործներին հետաքրքիր է ամեն ինչ, չկա մի ճյուղ, որ նրանց ստեղծած վիրուսները շրջանցեն: Եթե սմարթֆոնը վարակվել է, ուրեմն կամաց-կամաց այս ամբողջ ինֆորմացիան կհայտնվի չարագործների ձեռքում: Կարող են գողանալ ձեր բանկային տվյալները և, բնականաբար, գումարը նույնպես: Կարող են արգելափակել սմարթֆոնն ամբողջությամբ և դուք ոչինչ չկարողանաք անել և միայն գրավի դիմաց նորից ապակոդավորեն: Եթե վճարեք էլ գրավական չկա, որ ձեր սմարթֆոնը հետ կգա դեպի կյանք: Այդպես էլ է լինում հաճախ: Գովազդն ընհանրապես դասական է դարձել այստեղ: Ինչ-որ մի պահի դուք չեք կարողանում օգտագործել ձեր սմարթֆոնն, որովհետև բոլոր կողմերից գովազդային բաներները «հարձակվում» են ձեզ վրա: Չեք էլ կարող հասկանալ, թե որտեղից են դրանք գալիս և ինչ ջնջել, որպեսզի դրանք անհետանան: